NaiveNeuron/SloPal huggingface dataset:
Kazda, Radovan, poslanec NR SR (2021-10-27):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil ako spravodajcu k vládnemu návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších (tlač 688). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom do 32 dní od prerokovania návrhu zákona v Národnej rady Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Kozelová, Monika, poslankyňa NR SR (2020-11-25):
Pán minister, ako som dnes povedala, ďakujem za otvorenosť, s ktorou ste dnes vystúpili v pléne a ďakujem za to, že ste sa dotkli Bratislavy a okolia, lebo som presvedčená, že tak, ako je ohrozený Zemplín, rovnako je ohrozené aj toto územie. A to nemyslím len Istrochem, ktorý patrí pánovi Babišovi, českému pánovi premiérovi, ja to poviem nahlas, pretože to je katastrofa tam, ale pôjdem aj ďalej. Ohrozenie Žitného ostrova a zásobáreň pitnej vody pod Žitným ostrovom najmä v posledných 20 rokoch je už hraničné a ak toto dokážeme účinne zastaviť, bude to zázrak možného a obrovská úľava pre takmer tretinu obyvateľstva, ktorá na tomto území žije, lebo skutočne to je zásobáreň, ktorá zásobuje pätinu obyvateľstva tejto krajiny pitnou vodou. Ešte raz ďakujem aj za Bratislavčanov a za široké okolie, pretože pokiaľ sa nám to podarí zastaviť, tak to bude čistý zázrak. Vďaka.
Glváč, Martin, podpredseda NR SR (2018-12-04):
Poslanec Galek.
Grendel, Gábor, podpredseda NR SR (2021-09-29):
Pán generálny prokurátor, v prípade záujmu máte možnosť v rozsahu dvoch minút reagovať na faktické poznámky. Máte záujem? Nie. Takže v zmysle rokovacieho poriadku požiadal teraz o vystúpenie pán predseda Národnej rady Boris Kollár.
Hrnčiar, Andrej, podpredseda NR SR (2017-09-07):
Predpokladám, pán poslanec Jakab, že určite máte doplňujúcu otázku, ako vás poznám.
Vörös, Péter, poslanec NR SR (2017-05-16):
Tým sme rozhodli o všetkých návrhoch. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Pellegrini, Peter, predseda NR SR (2015-02-03):
Pani poslankyňa Nachtmannová.
Bugár, Béla, podpredseda NR SR (2011-09-13):
Na faktické poznámky bude reagovať predseda Národnej rady, nech sa páči.
Danko, Andrej, predseda NR SR (2019-05-15):
Pán poslanec Budaj.
P. Paška, predseda NR SR: (2008-12-05):
Otváram rozpravu. Písomnú prihlášku nemám. Pýtam sa, či sa chce niekto prihlásiť. Pán poslanec Minárik, pán poslanec Bobrík. Končím možnosť sa prihlásiť. Pán poslanec Minárik, máte slovo.
Paška, Pavol, predseda NR SR (2013-12-18):
Pán poslanec Bugár.
Bugár, Béla, podpredseda NR SR (2019-09-11):
Pán predseda zvoláva zasadnutie grémia po hlasovaniach. Takže nech sa páči, prosím pána poslanca Federiča, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu, tlač 1593. (Hlasovanie o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 1593.)
Laššáková, Jana, podpredsedníčka NR SR (2014-03-26):
Pán poslanec Mičovský, nech sa páči.
Kuffa, Štefan, poslanec NR SR (2014-06-25):
Ďakujem za slovo. Áno, je tu spôsob a systém, ako sa starať o zdravie ľudí. Pán kolega, keď som dával pozor, tak ty si hovoril o motivovať, nie nútiť, aby chodili na preventívne zdravotné prehliadky, ale aby sme ich motivovali. A kohosi máme zaviazať povinnosťou, tak si to povedal – pre zamestnávateľov, ktorí zamestnávajú tých zamestnancov. Ja som tiež poslanec z východného Slovenska. Ten príklad sa mi veľmi páčil, ako sa naozaj veľakrát tie firmy trápia a zamestnávajú či už 10, 15, 30 ľudí, a zaťažovať ich ešte takouto byrokraciou, ktorá nie je len byrokraciou, ale ktorá je vlastne, finančne zaťažuje ako takého zamestnávateľa. Pre mnohých zamestnávateľov a drobných živnostníkov, ktorí zamestnajú čo len jedného alebo dvoch zamestnancov, je to naozaj veľká záťaž. A tá frekvencia auditov zdravotníckych jedenkrát ročne, tak to je skutočne zaťažujúca. Ja som sa tak nad tým všetkým zamyslel, to ako keby bolo zaťaženie nejakým ďalším ako odvodom. A vnímam túto vec ako veľmi nespravodlivú, lebo jedných zaťažuje, to sú tí zamestnávatelia, ktorí majú túto povinnosť, a zase na druhej strane druhých zase zvýhodňuje, ktorí na tom zarábajú. Naozaj mať takú tú živnosť alebo vykonávať ako tieto práce, tak u nás na tom Slovensku tak naozaj a aj v tom zdravotníctve veľmi veľakrát je prejavom toho, že v podstate sa tu realizuje tvrdý biznis, a to je, čo, niečo, čo ja odmietam a čo sa mi nepáči. A naozaj to zakrývame potom nejakou tou starostlivosťou o týchto občanov. Treba pamätať aj na celkový rozvoj tejto našej krajiny a nezaťažovať súkromný sektor zbytočnými ďalšími odvodmi.
B. Bugár, podpredseda NR SR: (2003-12-03):
(Hlasovanie.) Prítomných 136 poslancov, za návrh 104, hlasovania sa zdržali 30, nehlasovali 2. Konštatujem, že tieto body zo spoločnej správy sme schválili. Nech a páči.
Kvasnička, Marián, poslanec NR SR (2012-10-29):
Pán predseda, milé kolegyne, kolegovia, v rozprave vystúpilo päť poslancov, z nich predložili doplňujúce a pozmeňujúce návrhy štyria poslanci: pán poslanec Beblavý, Viskupič, Jarjabek a Kaník. Pán poslanec Jarjabek za skupinu poslancov, ktorá dala tento pozmeňujúci návrh, ten návrh stiahol. Čiže o ňom hlasovať nebudeme. Začneme teda hlasovaním spoločne o bodoch 1 až 3 zo spoločnej správy s odporúčaním gestorského výboru schváliť ich.
Hlina, Alojz, poslanec NR SR (2015-09-16):
Nebol všeobecný súhlas. Ja s tým nesúhlasím, tak neviem, kde ste to nabrali!
Pčolinský, Peter, podpredseda NR SR (2023-02-14):
Hlasovať sa bude o 17.00 hod. Škoda, že pán navrhovateľ nebol s nikým rokovať. Ďalší bod pána poslanca Valáška po dohode aj v rámci ďalších klubov prepadáva na koniec schôdze, a teda sa budeme venovať... (Krátka pauza a reakcie z pléna.) Tak ďalším bodom programu je prvé čítanie o návrhu skupiny poslancov na vydanie zákona o poskytovaní dotácií na podporu obnovy historických dráhových vozidiel. Návrh zákona má parlamentnú tlač 1410, návrh na jeho pridelenie na prerokovanie výborom je v rozhodnutiach č. 1478 a 1488. Štrnásť osemdesiatosem... Dávam slovo poslancovi Kristiánovi Čekovskému, aby návrh zákona uviedol. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel , tlač 1410.)
Bernaťák, Tibor, poslanec NR SR (2019-09-18):
Ďakujem, pán poslanec. Vypočuli sme si také vzletné reči vaše, ja som zvedavý, naozaj ako budete na tento, za tento návrh hlasovať, či budete za zníženie aspoň niektorých druhov potravín, teda DPH-čky na niektoré druhy potravín, alebo nie. A keď ste tu hovorili, že by ste chceli, aby všetky potraviny mali 10 % DPH na potraviny, recept je jednoduchý, voľte Slovenskú národnú stranu a my sľubujeme, že bude 10 % DPH na všetky potraviny. Ďakujem.
Žiga, Peter, podpredseda NR SR (2024-05-15):
Je všeobecný súhlas? (Reakcie z pléna.) Budeme hlasovať. (Hlasovanie.) Prítomných 112 poslancov, 77 za, 35 proti. Konštatujem, že sme tento návrh schválili. V mene troch poslaneckých klubov – za SMER, HLAS a SNS – podávam procedurálny návrh, aby počas rokovacieho, rokovacích dní 14. schôdze bola obedňajšia prestávka od 13. do 14. hodiny a aby sme rokovali do 20. hodiny s tým, že hlasovanie sa uskutoční zajtra o 17. hodine. Je všeobecný súhlas? (Reakcie z pléna.) Dáme hlasovať. (Hlasovanie.) Konštatujem, že je 113 prítomných, 77 za, 35 proti, 1 nehlasoval. Návrh sme schválili. Aby sme učinili zadosť aj návrhu pána poslanca Dubéciho, vyhlasujem 10-minútovú prestávku, aby ste sa mohli prihlásiť, aby sme mohli s našimi kolegami dať poradie poslaneckých klubov a mohli ste sa potom prihlásiť do, do rozpravy. Ďakujem pekne. (Prestávka. Po prestávke zaznievanie gongu.)
Saková, Denisa, ministerka vnútra SR (2018-09-20):
Ďakujem veľmi pekne za slovo, vážený pán predsedajúci. Vážená pani poslankyňa, v prvej uvedenej veci, ku ktorej došlo v Žiline z piatka 20. júla na sobotu 21. júla bolo Okresným riaditeľstvom Policajného zboru v Žiline začaté trestné stíhanie za zločin ublíženia na zdraví podľa § 155 ods. 1 Trestného zákona a prečin výtržníctva podľa § 364 ods. 1 písm. a) Trestného zákona. Zároveň bolo vznesené obvinenie trom osobám. Po ďalšom zistení skutkového stavu bola vec postúpená na príslušný útvar Národnej protiteroristickej jednotky (NAKA) Prezídia Policajného zboru, kde bola vyšetrovateľom zmenená právna kvalifikácia, podľa ktorej už bol predmetný skutok posudzovaný ako zločin ublíženia na zdraví podľa § 155 ods. 1, ods. 2 písm. e) Trestného zákona s poukazom na § 104 písm. e) Trestného zákona a ďalej prečin výtržníctva podľa § 364 ods. 1 písm. a), ods. 2 písm. a) Trestného zákona s poukazom na § 140 písm. e) Trestného zákona. Skutok bol spáchaný z osobitného motívu pre príslušnosť osôb k rómskemu etniku. V tomto prípade sú všetci traja obvinení stíhaní väzobne. Ohľadne ďalšej veci, čo ste sa pýtali, ktorá je predmetom vašej otázky a ku ktorej došlo v Trenčíne, uvádzam, že vo veci je vedené trestné stíhanie príslušným útvarom Národnej protiteroristickej jednotky (NAKA) Prezídia Policajného zboru a obvinenie bolo vznesené voči trom osobám pre trestný čin výtržníctva. V uvedenom prípade páchatelia napadli dvojicu mladistvých pre ich sexuálnu orientáciu, čo bolo na základe dokazovania aj potvrdené. Pokiaľ ide o osobitnú kategóriu extrémistických trestných činov, tzv. trestných činov z nenávisti, to znamená trestné činy spáchané z osobitného motívu, teda z nenávisti voči skupine osôb alebo jednotlivcovi pre ich skutočnú alebo domnelú príslušnosť k niektorej rase, národu, národnosti, etnickej skupine, pre ich skutočný alebo domnelý pôvod, farbu pleti, pohlavie, sexuálnu orientáciu, politické presvedčenie alebo náboženské vyznanie v súlade s § 140 písm. e) Trestného zákona, tak do septembra roku 2018 bolo zaznamenaných spolu 17 takýchto prípadov, oproti roku 2017 bolo zaznamenaných 34 takýchto prípadov. Uvedené poukazuje na mierne klesajúcu tendenciu počas tohto roku, no však budeme múdrejší až ku koncu roku, ku skončeniu kalendárneho roka, kedy budeme vedieť porovnávať kvantifikované štatistické údaje z roku 2017 aj z roku 2018. Ďakujem, skončila som.
Podmanický, Ján, poslanec NR SR (2022-05-03):
Ďakujem za slovo. Ja si myslím, že pán poslanec dobre poukázal na jeden aspekt celého tohoto problémového bodu, o ktorom rokujeme, a to je, že vlastne Robert Fico je obviňovaný za to, že v podstate rešpektoval a aplikoval demokratický politický systém v Slovenskej republike. Slovo politický systém je terminus technicus, ktorý sa v teórii práva používa na vysvetlenie legitimity, legitimity politickej moci, ktorá odvodzuje svoju moc, svoje opodstatnenie, svoje ústavné a zákonné postavenie z demokratickej vôle ľudí. To znamená po slovensky povedané, ľudia vo voľbách rozhodnú, komu dajú moc, aby tí, ktorí získajú moc prostredníctvom politického systému, teda na Slovensku sú to politické strany, aby týmto spôsobom pretransformovali do života, do praxe tie predstavy, ktoré majú ľudia, ktoré, kvôli ktorým ich ľudia volili. Čiže toto je podstata legitimity politického systému. Čiže na Slovensku, opakujem, máme systém politických strán. Čiže toto je spôsob, ako ľudia reprezentujú svoju moc. To znamená, premiér si vyberie ministrov, prostredníctvom ktorých tú moc, ktorú získava od ľudí, reprezentuje. Ministri si vyberú svojich štátnych tajomníkov, prípadne je to politická dohoda. Ďalej si vyberú generálnych tajomníkov atď. Toto je systém politickej, toto je politický systém, ktorý napĺňa vôľu ľudí prejavenú vo voľbách. A my ideme za to zatvoriť Roberta Fica do väzby. To je ohromné!
Šimečka Michal, podpredseda NR SR (2024-06-20):
Nechajme, prosím, pán poslanca dokončiť svoje vystúpenie. Poprosím vás o kľud v sále. Pán poslanec, pokračujte.
Doležal, Andrej, minister dopravy a výstavby SR (2021-09-16):
Ďakujem pekne ešte raz, pán predseda, predsedajúci. Vážené panie poslankyne, páni poslanci, dovoľte mi, aby som z poverenia vlády Slovenskej republiky uviedol v prvom čítaní na dnešné rokovanie vládny návrh zákona o elektronických komunikáciách. Vláda Slovenskej republiky vypracovala predložený návrh zákona o elektronických komunikáciách s cieľom zabezpečiť transpozíciu smernice Európskeho parlamentu a Rady z 11. decembra 2018, ktorou sa stanovuje Európsky kódex elektronických komunikácií do právneho poriadku Slovenskej republiky. Smernica je výsledkom revízie existujúcich smerníc upravujúcich európsky regulačný rámec pre sektor elektronických komunikácií. Chcem vás len informovať, že Európska komisia voči nám už začala ten prvý stupeň infringementu, keďže s transpozíciou tohto kódexu meškáme. Hlavnými cieľmi sú podpora hospodárskej súťaže, rozvoj vnútorného trhu, ochrana záujmov koncových užívateľov, pričom by sa mala postupne redukovať špecifická ex ante sektorová regulácia. Zároveň je účelom návrhu zabezpečiť v čo najväčšej miere prístup k vysokokapacitným sieťam a ich využívanie všetkými občanmi a podnikateľskými subjektami za primeranú cenu, pri zachovaní možnosti výberu, účinnú a spravodlivú hospodársku súťaž a efektívne využívanie frekvenčného spektra. To sú tie hlavné body pripravovaného návrhu zákona. Vážené panie poslankyne, páni poslanci, na záver si vás dovoľujem požiadať o podporu pre prijatie a schválenie predloženého vládneho návrhu. Ďakujem.
Dzurinda, Mikuláš, minister zahraničných vecí SR (2011-09-13):
Ďakujem veľmi pekne za pozornosť. Začnem od konca, aby som nezabudol. Myslím si, že ešte dnes budete počuť, že téma straníckeho klientelizmu v súvislosti s daňovým úradom v Košiciach je totálny nezmysel. Na základe čísel a konkrétnych argumentov – totálny nezmysel. Ponuka, ktorá sa presadila, bola o desiatky percent, bezmála o 50 % lacnejšia. To je presne ten dôkaz, čo všetko vy si dovolíte urobiť. Ako cynicky dokážete narábať s číslami. Je to odporné. A budete to mať dokázané. Veľmi stručne k jednotlivým vystúpeniam. Len k takým, čo majú vecný obsah. Pani Zmajkovičová, to, či je pani premiérka schopná-neschopná, neposúdite ani vy, nakoniec ani ja, posúdia voliči. Pán Ondruš, áno. Moje reči o dvojnásobných platoch boli populizmom. Vtedy som začínal. A dnes by som bol omnoho opatrnejší. (Smiech v sále.) Na iné nemáte. Na inú reakciu vy nemáte. Pán Číž, trošku som zosmutnel, keď som vás počúval, lebo primát najnepopulárnejšieho som už dávno stratil a som trošku nervózny, lebo o chvíľu ma predbehne aj pán Robert Fico. Už to tak vyzerá. No, pán Maďarič, nepodarí sa. Naozaj sa nepodarí. To sú trápne pokusy vrážať klin medzi nás. To sa nepodarí, ale mám pre vás tajomstvo. A možno pán Fico tomu bude lepšie rozumieť. Ja som neštudoval, čo bolo dnes medializované, ale pred schôdzou som si bol zabehať dvanásť kilometrov na Devínskej kobyle, uhm, za 59 minút. Preto mám takú dobrú náladu. (Smiech v sále.) Ďakujem veľmi pekne.
Jurzyca, Eugen, poslanec NR SR (2017-09-08):
Ďakujem pekne. Pán poslanec, všetkým teda ďakujem za faktické pripomienky. Pán poslanec Štarchoň, no ten záver som nepočul celkom, tak dohodneme sa ešte, pokiaľ ste mierili na to, že aj to súkromné zadlženie občanov, že rastie, že tam je nejaká dynamika, tak áno, je to pravda, treba s tým niečo robiť. Ak by to bolo niečo iné, tak sa dohodnime po faktickej. Pán poslanec Kotleba, zrejme tým, že som hovoril mierne, tak som možno nepovedal dosť zreteľne to, že v diskusii tu niekto hovoril, že päť rokov nám klesal dlh a ja som na to reagoval, že z toho štyri roky klesal iba v dôsledku jednorazových opatrení, že to sme v podstate nekonsolidovali, len sme predávali nejaký majetok a to je ťažko považovať za pokles dlhu. Toto som mal teda na mysli. Pán poslanec Uhrík, v zásade ja som niečo také podobné hovoril, že ten čistý dlh sa mi tiež nezdá ako svätý grál, ale je to na debatu. Podľa mňa je tam nejaký argument za to, aby aj tak, ako ste to vy hovorili s tým príkladom, tak ak má niekto uložené peniaze na účte, tak to je nejaká jeho výhoda a malo by sa to zobrať do úvahy pri poskytovaní úveru pre takéhoto človeka, ale tiež si myslím, že to nie je nejaká veľká zmena. A pán poslanec Baránik, súhlasím aj s tými skrytými dlhmi. Ešte sa hovorí o rôznych ďalších, ako ekologická záťaž alebo tzv. zadný jadrový cyklus, kde sa celkom dobre nevie, kam ten odpad bude uložený. Je veľa takýchto, takýchto kostlivcov v skrini, súhlasím. Ďakujem pekne všetkým.
Pellegrini, Peter, predseda NR SR (2024-01-11):
Pán poslanec Grendel.
Paška, Pavol, predseda NR SR (2014-03-25):
Chcete reagovať, pán podpredseda vlády? Nie. Takže chcete, pán podpredseda, reagovať? Nie. Poprosím teraz, dámy a páni, keďže pán poslanec Hlina bol jediný písomne prihlásený a dávam možnosť prihlásiť sa do rozpravy ústne ešte predtým, ako udelím slovo potom pánovi ministrovi. Končím možnosť sa prihlásiť. Sedem, osem pani poslankýň a pánov poslancov. Ešte ako, predtým, ako vám dám, pán poslanec Kadúc, slovo, o slovo požiadal pán minister spravodlivosti. A pán, pán minister, potom pani (reakcia z pléna) a potom spravodajca. Nech sa páči, pán minister, máte slovo.
M. Hort, podpredseda NR SR: (2008-05-20):
S faktickými poznámkami na vystúpenie poslankyne Lucie Žitňanskej sa prihlásili pán Miroslav Jureňa, Tibor Cabaj, Peter Miššík, Ivan Mikloš, Marian Záhumenský. Končím možnosť prihlásiť sa s faktickými poznámkami. A slovo má pán poslanec Jureňa. Nech sa páči.
Bugár, Béla, podpredseda NR SR (2017-09-13):
Nech sa páči, prezentujme sa a hlasujme. (Hlasovanie.) Prítomných 139 poslancov, za návrh 30, proti 4, zdržalo sa 104 poslancov, 1 nehlasoval. Návrh sme neschválili. Teraz prosím pána poslanca Krajkoviča, aby uviedol hlasovanie v prvom čítaní o návrhu poslancov Antala, Gála, Bašku a Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny (tlač 583), nech sa páči. (Hlasovanie o návrhu poslancov Národnej rady Slovenskej republiky Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 583.)
Hrnčiar, Andrej, podpredseda NR SR (2016-12-06):
Ďakujem. Pán poslanec Antal.
Puci, Róbert, poslanec NR SR (2017-02-14):
Ďakujem pekne. Zápisnica o výsledku tajného hlasovania o návrhu na voľbu člena Súdnej rady Slovenskej republiky, ktoré sa konalo 14. februára 2017. Na tajné hlasovanie o návrhu na voľbu člena Súdnej rady Slovenskej republiky bolo vydaných a poslanci si osobne prevzali 115 hlasovacích lístkov, teda na voľbe bolo prítomných 115 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Súdnej rady Slovenskej republiky všetci poslanci odovzdali hlasovacie lístky. Zo 115 odovzdaných hlasovacích lístkov bolo 7 neplatných. Zo 108 platných hlasovacích lístkov overovatelia zistili, že o návrhu na voľbu Romana Huszára za člena Súdnej rady Slovenskej republiky hlasovalo za 76 poslancov, proti 7 poslancov, zdržalo sa hlasovania 25 poslancov. Na voľbu člena Súdnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Súdnej rady Slovenskej republiky zvolený Roman Huszár. Overovatelia poverujú svojho člena Róberta Puciho oznámiť výsledok hlasovania Národnej rady Slovenskej republiky.
Šipoš, Michal, poslanec NR SR (2024-01-24):
Ďakujem pekne. Pán poslanec Lackovič, dobre ste zhrnuli vo svojom prejave, hlavne ma zaujal ten bod, ako ste hovorili o tom, ako sa, ako dlho sa má robiť kvalitná legislatíva, a keď chce niekto pripraviť dobrý zákon, kvalitný zákon, tak na tom sa pracuje niekoľko mesiacov, možno aj keď chceme tu robiť nejakú veľkú, zásadnú reformu, ktorá podľa toho, ako to prekopali, ten Trestný zákon a trestné sadzby, tak sa tak tvária, ale to by fakt muselo trvať možno aj pár rokov, keby si prešli všetky relevantné inštitúcie, odborníkov, urobili si analýzy, dopady, čo to môže spôsobiť, pripravili dostatočný priestor pre tie nové orgány alebo pre tých prokurátorov, ktorí budú musieť prevziať tie spisy z Úradu špeciálnej prokuratúry, a vtedy by to, áno, mohlo pôsobiť, že to myslia vážne, že idú robiť nejakú reformu, zásadnú zmenu, lenže oni nechcú kvalitnú legislatívu. Oni chcú, a vy ste to povedali, čo je ten ich primárny cieľ, čím skôr prijať také sadzby, aby ešte kauzy, v ktorých oni figurujú a ich prisluhovači, aby ešte neboli súdom rozhodnuté, aby sa už vzťahovali nové sadzby, ktoré si oni znížili, a vtedy aby možnože sa vyskytla nejaká len podmienka alebo nejaké upozornenie, alebo oveľa nižšia sadzba, aby jednoducho ochránili svojich známych, kamarátov, jednoducho zbojníkov, ktorí s nimi zbíjali, keď boli vo vláde, keď si mysleli, že môžu všetko. Ďakujem za vaše vystúpenie.
Plaváková, Lucia, poslankyňa NR SR (2024-06-21):
Ďakujem za slovo, pán predsedajúci. Ja budem veľmi krátko vystupovať v tejto rozprave. Ja som sa ako predsedníčka výboru pre ľudské práva a národnostné menšiny stretla aj s vedením Ústavu pamäti národa na osobitnom stretnutí, kde sme si prebrali naozaj fungovanie ÚPN, aj vnútorné procesy ako majú nastavené, ako fungujú v rámci medzinárodnej spolupráce, akú činnosť, podrobnejšie sme sa venovali tomu, ako svoju činnosť vykonávajú. A musím naozaj povedať, že ide o profesionálnu inštitúciu, ktorá vynikajúco plní svoju úlohu. A naozaj aj vo vzťahu k nastaveniu vnútorných procesov, očakávania od zamestnancov a zamestnankýň je to inštitúcia, ktorá má profesionálne vybudované zázemie a veľmi to chcem oceniť a poďakovať. A rovnako by som chcela poďakovať za všetku činnosť, ktorú vo vzťahu k tým temnejším častiam našich dejín Ústav pamäti národa vykonáva, pretože je to mimoriadne dôležité preto, aby sme si uvedomili a aby sme si pripomínali aj tieto časti našich dejín, ktoré boli formujúce pre našu demokraciu aj pre to, akým spôsobom sa naďalej vyvíja, a aby sme sa aj vyvarovali chybám, ktoré sme už v histórii zažili, pretože aj to je jeden z účelov toho, prečo si aj takéto udalosti dejinné, ktoré sú naozaj temnými obdobiami našej histórie, musíme opakovane pripomínať, aby sme ich už nikdy neopakovali. A naozaj tých aktivít, ktoré ÚPN robí, či už vo vzťahu k akademickej sfére, ale aj smerom k verejnosti, vydávanie publikácií, je naozaj množstvo až po podujatia, ktoré sú namierené aj na mladú generáciu. A je to mimoriadne dôležité a ja za to chcem veľmi pekne poďakovať. Ďakujem.
Dostál, Ondrej, poslanec NR SR (2016-10-12):
Pán poslanec Jurzyca, povedal si, že oceňuješ vystúpenie ministra financií v rozprave, teda nie až v záverečnom slove, keď už nie je možné na rečníka reagovať. Chcem sa k tomuto pripojiť. Tiež to oceňujem a považujem za dôležité, aby predkladateľ návrhu reagoval priamo v rozprave, keď ešte je možné na neho reagovať, pretože ak to nemá byť valcovanie a presadenie si svojho návrhu, ale diskusia, čo je podstatou parlamentarizmu, tak je toto určite lepší spôsob reagovania. Nemusíme sa zhodnúť a v takýchto veciach sa určite ani nezhodneme, ale tá diskusia má byť, a toto je spôsob, akým ju dosiahnuť. A oceňujem aj tvoj postreh, že tento návrh je v podstate v rozpore s dlhodobým heslom strany SMER – sociálna demokracia, že ľudia potrebujú istoty, pretože tento návrh zdaňuje poistenie tým, ktorí sa rozhodli zabezpečiť si tie istoty dobrovoľne tým, že sa dobrovoľne poistia. Ďakujem.
P. Prokopovič, poslanec: (2007-06-27):
Ale vyjadrím sa k tej prvej časti, čo ste hovorili. Trošku ma udivilo, ako s takým bohorovným pokojom ste sa fundovane snažili hovoriť o tzv. nútených živnostníkoch. Terminológia ani takýto výraz nepozná, a ak som dobre pochopil, čo myslíte, udivuje ma to o to viac, že pokiaľ viem, ste lekár, nikdy ste nepodnikali, nikdy ste živnostník neboli, nikdy ste nezamestnávali a tvrdíte, ako keby ste to dennodenne tieto veci videli, dokonca tisíce ľudí. Ja by som rád vedel ktoré. Pretože ja mám presne opačné poznatky a dovolím si vás pozvať aj tu v Bratislave do viacerých firiem, kde vám ukážem, že ľudia, ktorí robia na živnosti, nechcú ísť do pracovného pomeru a hneď vám poviem prečo. Len veľmi stručne, lebo ja to rozvediem vo svojom vystúpení. Napríklad aj preto, že ako živnostník môže si zaúčtovať do nákladov omnoho viac položiek ako zamestnanec, že nie je tak vydaný napospas zamestnávateľovi, ak je živnostník a ten vzťah je obchodný a partnerský. A mohli by sme donekonečna o tom hovoriť o tých ďalších. Takže je to presne opačne. Preto som trošku prekvapený, že tak suverénne ste to povedali, ako keby to bola svätá pravda. Nie je to tak, pán Halecký, to vám hovorím zo svojej praxe. Ja tiež si nedovolím, a trošku mi to takto pripomína, ako keby ja som začal teraz nelekár, človek, ktorý v živote nebol pri žiadnej operácii, a išiel by som teraz radiť vám, ako máte správne operovať slepé črevo, lebo to robíte zle. Ďakujem pekne. (Potlesk.)
Grendel, Gábor, podpredseda NR SR (2022-10-04):
Je všeobecný súhlas, aby to nemusela čítať pani poslankyňa ešte raz? (Súhlasná reakcia pléna.)
Figeľ, Ján, podpredseda NR SR (2012-10-26):
Tak teraz s reakciou, nech sa páči, pán poslanec Kaník.
Laššáková, Jana, podpredsedníčka NR SR (2013-06-05):
Na vystúpenie pána poslanca s faktickými poznámkami piati páni poslanci. Končím možnosť prihlásiť sa s faktickými poznámkami. Nech sa páči, pán poslanec Solymos.
Hrušovský, Pavol, podpredseda NR SR (2010-12-14):
Panie poslankyne, páni poslanci... (Ruch v sále.) Pán poslanec Bastrnák. Pred hlasovaním vyhlasujem päťminútovú prestávku a poprosím pánov poslancov, aby sa o 5 minút dostavili do rokovacej sály, budeme pokračovať hlasovaním o jednotlivých prerokovaných bodoch programu. (Krátka prestávka.) (Po prestávke.)
Blanár, Juraj, podpredseda NR SR (2022-09-20):
Pán poslanec Lehotský s faktickou poznámkou.
Saloň, Marián, poslanec NR SR (2011-09-07):
Ďakujem veľmi pekne. Vážený pán podpredseda Národnej rady, vážený pán minister, kolegyne, kolegovia, pán minister, jedna konkrétna otázka na vás: Boli ste včera v Žiline na futbale? (Reakcia ministra Galka.) Áno, na slovenskej reprezentácii, či ste boli.
Číž, Miroslav, poslanec NR SR (2014-09-23):
Ďakujem pekne. No tak vážne som si prišiel vypočuť toto vystúpenie, lebo som bol presvedčený, že predsa nemôžme mať tak dramaticky rozdielny pohľad s pánom predsedom bývalým výboru na elementárnu spravodlivosť Na to, že máme síce lojalitu k NATO, ale máme lojalitu aj k civilizácii. Práve zelení túto lojalitu v nás k civilizácii stavajú nad všetky ostatné lojality a je zaujímavé, že práve tie vaše, pán kolega, si to postavil ale úplne inak. Problém je, ktorej Ukrajiny záujmy si teraz chránil? Aj tých 800-tisíc utečencov, ktorí museli ujsť z tej východnej Ukrajiny? Tých, ktorí majú pocit, že prevrat bol nezákonný? Že dovtedy sa riešili problémy vo voľbách, že v ukrajinskej Oranžovej revolúcii vyhral síce kyjevský pohľad na veci, ale v následných voľbách zase vyhral zase trošku iný? Tých Ukrajincov, ktorí nesúhlasia s tým, aby niekto, snajperi nezastrelili od chrbta 70 ľudí na Majdane? Ktorej Ukrajiny záujmy? Ako sa pozeráme na ten spor? Naozaj je to jednostranné, jeden agresor, ktorý tam prišiel, a všetci ostatní sú tí, ktorým ide iba o dobro a o blaho? Dá sa naozaj, vážený pán kolega a priateľ, to takto vidieť? Ja tomu nerozumiem. Naozaj to pochybujem, teda som, sa vydávalo, že to je civilizačný znak Európy. Ten pomohol Európe, že 500 rokov dominovala tomuto svetu hodnotovo a možno aj pozitívne v mnohých veciach. Nerozumiem takémuto pohľadu.
A. Belousovová, podpredsedníčka NR SR: (2007-05-15):
Ďalšia faktická poznámka, pán poslanec Halecký, nech sa páči.
Danko, Andrej, podpredseda NR SR (2024-09-25):
Dobre, dali ste to dole, tak aby to nebolo vidno a poprosím vás teda, aby ste tie nálepky počas rokovacieho dňa odstránili. Nerád hrotím situáciu, ale uznajte, prosím, aj vy, že rokovací poriadok jasne hovorí, že by ste nemali mať v sále žiadne reklamy. Takisto aj poslanci SNS, som im povedal: žiadne odznaky SNS, žiadne kríže by tu nemali byť a žiadne iné veci. Rokovací poriadok jasne hovorí o tejto povinnosti. Takže keďže pani poslankyňa bola ochotná notebook schovať tak, že reklamy nie je vidno, poprosím, aby ste, ak je všeobecný súhlas, jej umožnili vystúpiť. Pani Mesterová, tým pádom asi nemá význam s procedurálnym. (Reakcia z pléna.) Dobre, tak pani poslankyňa Mesterová nás ide poučiť. Nech sa páči.
P. Hrušovský, predseda NR SR: (2005-10-25):
Návrh zákona sme schválili . Poprosím pána poslanca Gábora Gála, aby z poverenia ústavnoprávneho výboru predniesol návrhy hlasovaní k prerokúvanému návrhu vlády na vydanie zákona o sudcoch a prísediacich a o zmene a doplnení niektorých zákonov a o zmene zákona o prokurátoroch a právnych čakateľoch prokuratúry v znení neskorších predpisov (tlač 1350). Nech sa páči, pán poslanec.
Ritomská, Mária, poslankyňa NR SR (2012-04-04):
Sľubujem. (Potlesk.)
Bugár, Béla, podpredseda NR SR (2019-09-10):
Otváram rozpravu v rámci tretieho čítania . Pýtam sa, či sa hlási niekto do rozpravy. Nie. Vyhlasujem ju za skončenú. Nech sa páči, hlasovanie.
Grendel, Gábor, podpredseda NR SR (2023-03-30):
Vyhlasujem rozpravu za skončenú. V záverečnom slove teraz vystúpi navrhovateľ pán poslanec Milan Vetrák.
Kyselica, Lukáš, poslanec NR SR (2022-03-23):
Ďakujem. Chcel som uviesť len termín hlasovania, ale predsa len poviem si nejakú minútku. Ja to beriem troška z vecného hľadiska. Áno, tento návrh hovorí o tom, že tie zahraničné cesty sa majú konzultovať s ministerstvom zahraničných vecí, ale z tej praktickej veci, tá justičná spolupráca sa musí rozvíjať, bohužiaľ, či to je taká krajina alebo onaká krajina. Keby sme mali takúto justičnú spoluprácu, ja neviem, s Mali, tak naši ľudia, ktorí sú odsúdení a zdržiavajú sa v Mali, by už boli na Slovensku. Však asi vieme, o kom ohovoríme. Keby tá spolupráca fungovala na takej úrovni, ako by mala fungovať, napríklad aj s Ruskou federáciou, tak čo sa týka údajného únosu Vietnamca, tak to lietadlo zo Slovenska malo letieť do Ruska. Ak tam bol ten občan, o ktorom sa hovorí, že mal byť unesený, tak niekde musel presadať na iné lietadlo do Vietnamu. A keď presadal, tak, tak tie letiskové úrady tam tú osobu museli nejak evidovať, ja neviem, musel prejsť nejakou pasovou kontrolou a toto by sa v rámci tej justičnej spolupráce dalo vyžiadať. Ja viem, že sú krajiny, s ktorými nemáme dobré diplomatické vzťahy alebo sú obmedzené, ale zločin nepozná hranice. Plno zločincov sa snaží ísť do krajín, s ktorými nemáme tú justičnú spoluprácu, alebo aj účty finančné na pranie špinavých peňazí si vyberajú v takých krajinách, ktoré v rámci tých finančných vyšetrovaní nespolupracujú. A toto je voda na mlyn. Preto si myslím, že tá spolupráca sa musí rozvíjať s hocijakými krajinami, lebo zrejme o spravodlivosť ide každému. Ale áno, tento návrh zákona hovorí o tom, či konzultovať tieto cesty s ministerstvom zahraničných vecí alebo nie. Termín hlasovania oznamujem na dnes na 11.00 hodinu. Ďakujem.
Kremský, Peter, poslanec NR SR (2021-10-27):
Pán predseda, dajte, prosím, hlasovať o návrhu zákona ako celku s prijatými pozmeňujúcimi a doplňujúci návrhmi s odporúčaním gestorského výboru schváliť.
Bugár, Béla, podpredseda NR SR (2017-12-05):
Ďalej v rozprave vystúpi pani poslankyňa Macháčková.
Laššáková, Jana, podpredsedníčka NR SR (2013-09-18):
Nech sa páči, pán poslanec Kaník.
Bugár, Béla, podpredseda NR SR (2010-10-15):
Ďalej v rozprave vystúpi pán poslanec Mikolaj, nech sa páči.
Paška, Pavol, predseda NR SR (2012-10-29):
Pán poslanec Kuffa. (Ruch v sále.) Máte dlhšie vystúpenie, pán poslanec? (Reakcia poslanca.) Tak je 11.56 hodín, aby ste mohli vystúpiť poobede, je súhlas. Budeme poobede pokračovať v rokovaní, pán poslanec, budete mať priestor poobede v rozprave. Vyhlasujem obedňajšiu prestávku. (Reakcia poslanca Kuffu: „Som mohol úvod povedať. Nie?“) Pán poslanec, o 14.00 hodine budete pokračovať celým prejavom. Vyhlasujem prestávku. Ďakujem. (Prerušenie rokovania o 11.57 hodine.) (Pokračovanie rokovania o 14.00 hodine.)
Pado, Martin, poslanec NR SR (2011-03-29):
Ďakujem pekne, pán predsedajúci. Hlasovali sme o všetkých bodoch zo spoločnej správy. Teraz pristúpime k hlasovaniu o pozmeňovacích návrhoch pánov poslancov. Pán poslanec Kvasnička ma informoval o tom, že sťahuje svoj pozmeňovací návrh, na ktorom bolo 15 podpisov, takže o ňom hlasovať nebudeme.
Fico, Robert, poslanec NR SR (2020-12-10):
Pán podpredseda, ak ste to náhodou oznámili, tak sa ospravedlňujem. Aký je osud ústavného zákona o rozpočtovej zodpovednosti? Nech sa vieme zariadiť aj my.
Kišš, Štefan, poslanec NR SR (2024-02-06):
Pán minister, kam idete? Ja som sa vás chcel niečo spýtať. Poďte naspäť. Moja, moja faktická je irelevantná vzhľadom na odchod pána ministra. Ale teda poviem jednu vec, že on tam použil takú vetu, že vraj som bol ja súčasťou nejakej, nejakej konkrétnej vlády. Tak by som rád pripomenul, kedy sme sa s ministrom vnútra... neprídete naspäť? Však ešte ma asi počujete, nie? Kedy som sa prvýkrát stretol s ministro... dnes s ministrom vnútra. Bolo to v roku 2018, keď bol vedúci úradu vlády a ja som bol riaditeľ ÚHP a teda podľa tejto jeho analógie som mal byť členom alebo teda súčasťou vlády Petra Pellegriniho, čo, samozrejme, nie je pravda a takisto nie je pravda, že som bol ja alebo ktokoľvek z Progresívneho Slovenska súčasťou nejakej vlády. A mne sa nechce veriť, že minister vnútra by bol taký hlúpy, že by nevedel rozdiel medzi štátnym úradníkom a ministrom. Takže mne to vychádza, že je taký arogantný a cynický, že dokáže úplne s kamennou tvárou takéto niečo v rozprave za oficiálnym pultom Národnej rady niečo také úplne chladnokrvne tvrdiť. Ja som celý ten čas, pán minister, bol na ministerstve financií ako štátny úradník, viedol som Útvar hodnoty za peniaze, zverejnil som desiatky analýz, ktoré som sa, v ktorých som sa podpísal a kritizoval som alebo teda oponoval všetky rozhodnutia, ktoré vtedajšie vlády robili. A Progresívne Slovensko bolo v tom čase mimovládna strana a pripravovala sa na posledné parlamentné voľby, v ktorých, v ktorých dosiahla tento výsledok, ktorého výsled... (Prerušenie vystúpenia časomerom.)
Viskupič, Jozef, poslanec NR SR (2016-09-12):
Ďakujem. K tejto téme som sa hlásil už v piatok a aj k tomuto konkrétnemu rečníkovi, takže trikrát prerušená rozprava istým spôsobom aj hovorí o dôležitosti tejto právnej úpravy a myslím si, že skôr by plénum parlamentu k norme, ktorá definuje v mnohom parametre politickej súťaže a nastavenie rokovania tohto pléna malo prioritne vyjadriť tak, že nebude rečník v rozprave trikrát prerušený. To, čo hovoríte a vystríhate ľudí, ktorí sa rozhodli meniť rokovací poriadok bez základného prvku slušnosti a doteraz akceptovaného spôsobu menenia rokovacieho poriadku, a to je, že sa musí dohodnúť takpovediac vládna väčšina aj s väčšinou opozície alebo minimálne s opozíciou, ktorá bude nejakým spôsobom rešpektovať to, čo sa s rokovacím poriadkom snažíte urobiť, je podľa mňa neslušné, zbabelé a začína zaváňať tým, že akonáhle tieto zmeny vládna väčšina prijme, hneď po zmene vlády budú nejakým spôsobom musieť byť korigované. Cítim, že vy, pán poslanec Budaj, máte čo hovoriť o demokratickom nastavení tejto krajiny – Slovenska a myslím si, že ak vaše slová padnú na úrodnú pôdu, tak výzvy na to, aby tento návrh zákona bol stiahnutý, sa dočkáme. Takže dúfam... (Prerušenie vystúpenia časomerom.)
Kozelová, Monika, poslankyňa NR SR (2020-07-24):
Pán poslanec, vy etalón slušnosti, tá poznámka, prosím, to bolo čo?! Kam sme sa to dostali? Kam ste to prišli? Vás naozaj ústa nebolia? To je prvá vec. A druhá vec, pán poslanec, my sme už tak na dne, tí ľudia, čo tu žijú, z vašej vlády sú tak na dne, že už hlbšie to nejde. Už jedine, že by sme prešli do Austrálie, tak to dúfam nie, lebo majú tam dosť veľa COVID-u.
Laššáková, Jana, podpredsedníčka NR SR (2015-02-05):
Pán poslanec Huba, nech sa páči. (Ruch v sále.) Páni poslanci, poprosím vás o pokoj. Nech sa páči, pán poslanec Huba.
Blanár, Juraj, podpredseda NR SR (2020-12-02):
Ďakujeme pekne pánovi podpredsedovi. A teraz by som poprosil za poslanecký klub SaS... (reakcia podpredsedu Laurenčíka), ó, pardon, ospravedlňujem sa, evidujem dve faktické poznámky. Pán poslanec Beluský ako prvý, nech sa páči.
Šimkovičová, Martina, ministerka kultúry SR (2023-12-14):
Dobre. Ďakujem. Ďakujem pánovi poslancovi Bužovi za túto otázku. Do funkcie ministerky kultúry som nastúpila koncom októbra. Po svojom nástupe som sa, samozrejme, postupne oboznamovala s procesmi, ktoré boli v rámci tohto úradu rozbehnuté. Tie teda boli rozbehnuté mojou predchodkyňou. No a jedným z takýmto projektov je práve ten projekt, na ktorý sa vy pýtate, čiže bola tam výzva obnov moje... Obnovme si svoj dom. Po oboznámení sa výzvou a na základe konzultácie s odborníkmi z rezortu kultúru sme dospeli k záveru, čo je úplne bežná prax, predĺžiť termín výzvy na tento projekt. A ten dôvod je celkom prostý, jednoduchý, jeho cieľom bolo iba to, aby v podstate mali žiadatelia viac času na prihlásenie sa do tejto výzvy, aby sa teda mohlo prihlásiť čo najviac žiadateľov, a na základe vyhodnotenia žiadostí dosiahnuť čo najefektívnejšie využitie aj finančných prostriedkov, ktoré sú vyčlenené práve na, na túto výzvu. Tento posun časový, na ktorý sa pýtate, v podstate neohrozuje v žiadnom prípade realizáciu tohto projektu a nehľadajte v tom žiaden iný dôvod. Ďakujem.
Ďuriš Nicholsonová, Lucia, podpredsedníčka NR SR (2018-05-16):
Chcem sa opýtať, vážení poslanci, vážené poslankyne, či všetci ste využili svoje hlasovacie právo a boli hlasovať, či teda môžem skonštatovať, že voľba bola skončená. (Reakcia z pléna.) Hej? Dobre. Takže budeme pokračovať v rokovaní, poprosím teraz povereného overovateľa, aby oznámil výsledky tajného hlasovania, najskôr o návrhu na voľbu člena Rady pre vysielanie a retransmisiu. (Reakcia z pléna.) Pravdepodobne nie, takže poprosím vás ešte o dve minúty strpenia, kým dopočítajú hlasy. (Krátka prestávka.) (Po prestávke.)
Macháčková, Katarína, poslankyňa NR SR (2017-04-05):
Ďakujem veľmi pekne. Ja by som sa teda chcela pripojiť k mojim kolegom a podporiť toto praktickou skúsenosťou, ktorú mám ako primátorka mesta, keďže máme dve zariadenia sociálnej pomoci, a hovoriť práve aj o týchto ľuďoch, ktorí tam pracujú, a jednak aj ľudia, ktorí pracujú priamo na meste Prievidza ako opatrovatelia a naozaj nedosahujú takmer minimálne mzdy. Potom dôsledok toho je, že títo ľudia často odchádzajú do zahraničia. Treba povedať na to, že v predchádzajúcom období častokrát im práve úrad práce platil rôzne kurzy, čiže sú to veľmi neefektívne vynakladané prostriedky, ktoré investujeme do vzdelania týchto ľudí, ktorí nám nakoniec odchádzajú do zahraničia. A, samozrejme, brať treba do úvahy v zreteľ aj tú skutočnosť, ako to ovplyvňuje život našich rodín. ´ Čiže naozaj my nehovoríme len o úradníkoch, ale hovoríme aj o týchto ľuďoch, kuchárkach, ktoré pracujú za také mzdy, že naozaj sa často považujú za pracujúcu chudobu. A toto rozhodne máme záujem práve zmeniť. Ďakujem pekne.
Grendel, Gábor, podpredseda NR SR (2022-03-18):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Beluský ako jediný. Končím možnosť prihlásiť sa ústne do rozpravy. Ale ešte pred pánom poslancom Beluským má slovo pán navrhovateľ.
Kyselica, Lukáš, poslanec NR SR (2023-03-15):
Dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 26. apríla 2023 a gestorský výbor do 28. apríla 2023.
P. Hrušovský, predseda NR SR: (2004-05-12):
Nech sa páči, pani poslankyňa Bauer.
P. Hrušovský, predseda NR SR: (2004-10-26):
Pristúpime k hlasovaniu o jednotlivých prerokovaných bodoch programu. Poprosím teraz pána poslanca Jozefa Mikuša, aby ako poverený spravodajca výboru pre financie, rozpočet a menu uvádzal hlasovania k vládnemu návrhu zákona, ktorým sa mení a dopĺňa zákona Slovenskej národnej rady č. 310/1992 Zb. o stavebnom sporení v znení neskorších predpisov a o doplnení zákona č. 575/2001 o organizácii činnosti vlády a organizácii ústrednej štátnej správy  v znení neskorších predpisov , ktorý prerokúvame ako tlač 786. Súčasťou návrhu je aj spoločná správa výborov, ktorú máte ako tlač 786a. Poprosím teraz pána spoločného spravodajcu, aby jednotlivé návrhy hlasovaní uvádzal. Nech sa páči, pán poslanec.
Laššáková, Jana, podpredsedníčka NR SR (2015-05-19):
Na vystúpenie pána poslanca nie sú faktické poznámky. Nech sa páči, pán poslanec Beblavý, máte slovo.
P. Hrušovský, predseda NR SR: (2004-03-04):
Pán poslanec Blanár.
Marček, Peter, poslanec NR SR (2018-03-26):
Ja neviem, prečo mi ide čas. Môžem hovoriť?
J. Halecký, poslanec: (2007-05-10):
O tom, že vysoké školy fungujú dobre za každého zákona, za každého režimu, chcem poukázať na medicínske, lekárske vysoké školstvo, ktoré aj v minulosti, v prednovembrových časoch, ale aj teraz dosahuje vynikajúce výsledky. Jednak mali rozpracovaný systém stupňovitého získavania kvalifikácie lekárov, ale teraz už aj sestier. To znamená, prvá atestácia, druhá, nadstavbová atestácia, ale aj špecializácie v rôznych vyšetrovacích metódach. Takže bolo to dosiahnuté tým, že títo ľudia, ktorí robia v tomto rezorte medicíny, boli zanietení v svojej robote tak, že dosahovali výsledky, ktoré sú porovnateľné s európskym a svetovým štandardom. Takže predpokladám, že vysokoškolské štúdium a vývoj vysokých škôl sa zastaviť a deformovať veľmi a dlho ... (Prerušenie vystúpenia časomierou.)
Pollák, Peter, poslanec NR SR (2021-07-02):
Ďakujem pekne. Ďakujem kolegovi Dostálovi za vyčerpávajúcu rozpravu. A, samozrejme, že sme spolupracovali na tomto pozmeňováku, ako aj na návrhu zákona. Ja chcem len povedať to, že toto je prvý krok k tomu, aby sme naozaj pomohli v tomto tomuto fondu, a ubezpečujem kolegu Dostála, že tomuto fondu sa budeme venovať určite možno aj celé volebné obdobie. Ďakujem.
Laurenčík, Milan, podpredseda NR SR (2022-02-11):
S faktickou poznámkou teraz vystúpi pán poslanec Stanislav Mizík. Nech sa páči.
M. Hort, podpredseda NR SR: (2009-02-10):
Takže pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh vlády má parlamentnú tlač 946. A prosím teraz ministra financií Slovenskej republiky pána Jána Počiatka, aby návrh vlády odôvodnil. Nech sa páči, pán minister.
Liba, Peter, poslanec NR SR (2020-11-04):
Ďakujem za slovo. Vítam návrh tohto zákona. Určite sa všetci zhodneme, že je dôležité podať pomocnú ruku tomu ťažko skúšanému segmentu a udržať ho pri živote, hlavne z hľadiska budúcnosti. Pandémia, ja verím, že čoskoro pominie a vrátime sa do normálu. Cestovný ruch sa však bude pomaly rozbiehať. Opätovné naštartovanie však bude pre mnohých bolestivé a náročné, hlavne pre tie fyzické a právnické osoby, ktorým v dôsledku výpadku tržieb počas tohto roka hrozí krach. Ako štát musíme dopomôcť k zachovaniu konkurencieschopnosti cestovného ruchu na Slovensku v tomto krízovom období a prispieť aj finančne k prežitiu dotknutých subjektov. Mnohým totiž ide o samotné prežitie. Ďakujem.
Jurinová, Erika, podpredsedníčka NR SR (2015-05-19):
Pán poslanec Galko.
P. Prokopovič, minister dopravy, pôšt a telekomunikácií SR: (2003-12-03):
Takže myslím si, že v rámci toho komplexu vieme alebo budeme môcť aj mnohé veci, o ktorých hovoril, efektívnejšie zužitkovať, efektívnejšie riadiť, pretože predsa len štátny podnik alebo systém štátneho podniku má svojím spôsobom isté zošnurovanie, ktoré mu neumožňujú správať sa ako klasická obchodná spoločnosť. A to sa týka aj tej PONS, ktorú kritizoval, ja s ním plne súhlasím. Aj preto som pristúpil ku kroku, že PONS transformujeme naspäť do Slovenskej pošty, pretože nevidel som tam ani perspektívne možnosť efektívnej činnosti tejto organizácie. Takže v tomto smere s ním súhlasím a už sa aj podnikli príslušné kroky. Ďakujem pekne. Z. Martináková, podpredsedníčka NR SR: Pán spravodajca, chcete ešte záverečné slovo využiť? Ďakujem pekne, prerušujem rokovanie o tomto bode programu. Pokračujeme druhým čítaním o vládnom návrhu zákona o elektronických komunikáciách . Vládny návrh zákona ste dostali pred prvým čítaním ako tlač 394. Spoločnú správu výborov máte ako tlač 394a. Prosím pána ministra dopravy, pôšt a telekomunikácií Pavla Prokopoviča, aby vládny návrh zákona odôvodnil.
Gibalová, Monika, poslankyňa NR SR (2011-06-02):
Ďakujem pekne. Pani poslankyňa Sabolová, nesúhlasíte s tým, že aj vystúpením Matoviča včera večer sa práca poslanca, obraz poslanca stal akousi karikatúrou. Mňa to veľmi mrzí, aj ma to tak trošku uráža. Chcela by som veľmi zdôrazniť, že miestom pre prácu poslanca Národnej rady je celé Slovensko a častokrát čas pre prácu poslanca Národnej rady, a chcela by som povedať, aj dobrého poslanca a aj dobrého asistenta je 24 hodín niekedy. Pán Matovič včera nahral tak trošku aj médiám, ktoré niektoré a niekedy predstavujú prácu poslanca často ako človeka, ktorý odsedí v parlamentnej lavici v čase rokovania a medzi zasadnutiami parlamentu má voľno. Mrzí ma, že aj správanie niektorých nových nováčikov poslancov v tomto parlamente akoby podporuje aj ich vyjadrenia, podporujú zlý obraz poslanca vo verejnosti. Ďakujem.
B. Bugár, podpredseda NR SR: (2004-06-30):
(Prerušenie rokovania o 14.13 hodine.) (Pokračovanie rokovania o 14.29 hodine.)
Pellegrini, Peter, predseda NR SR (2015-09-25):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 124 poslancov, za hlasovalo 109 poslancov, proti bol 1, zdržalo sa 13 poslancov, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa niekto do rozpravy hlási. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
M. Číž, podpredseda NR SR: (2006-08-04):
Takže nasleduje prvé čítanie o návrhu poslanca Národnej rady Slovenskej republiky Miroslava Chovanca na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh zákona ste dostali ako tlač 28. Návrh na jeho pridelenie máte v rozhodnutí č. 19. Teda ešte raz sa ospravedlňujem a prosím pána poslanca Chovanca, aby návrh zákona uviedol.
Zmajkovičová, Renáta, podpredsedníčka NR SR (2012-05-15):
S faktickou poznámkou jeden poslanec. Nech sa páči, ukončujem možnosť faktických poznámok, pán poslanec Raši.
P. Hrušovský, predseda NR SR: (2004-09-10):
(Hlasovanie.) 123 prítomných, 107 za návrh, 15 sa zdržalo, 1 nehlasoval. Návrh sme schválili. Prosím ďalší návrh.